Manie: Staat wil meer met boere hande vat | Landbou
Dit was asof die inperkingstyd die staat laat besef het hoe belangrik samewerking met die landbou is. In 'n paneelgesprek daaroor het Theo Vorster, gespreksleier, tereg gesê niemand sou dit kon glo as 'n minister vyf jaar gelede gepraat het oor die moontlikheid van treinwaens in private besit nie.
Hy waarsku nogtans dat boere maar moet probeer om hul ondernemings onafhanklik van die staat te maak. Maar daarby moet geleenthede aangegryp word wat deur vennootskappe met die staat ontstaan.
Hy sê dit is asof debatte oor omstrede kwessies, soos onteiening, die gebruik van pensioengeld vir mislukte staatsinstellings, asook die nasionalisering van die Reserwebank, na 'n meer rasionele vlak begin beweeg het.